- Formula 1™ se vede în AntenaPLAY! Nu rata Marele Premiu al Arabiei Saudite sâmbătă, de la ora 19:00!
Potrivit unui comunicat al companiei de transport pentru călătoria cu trenurile CFR Călători pe relații de pe ruta București Nord – Aeroport Henri Coandă și retur, călătorii au posibilitatea de a cumpăra titluri de călătorie electronice prin SMS, înainte de urcarea în tren. Iată cât costă un astfel de bilet!
Cât costă biletul de tren pe ruta București Nord – Aeroport Henri Coandă şi retur
Pentru achiziționarea unei călătorii, se va transmite prin SMS la numărul 7458 litera: B – pentru un bilet spre stația București Nord și O – pentru un bilet spre stația Aeroport Henri Coandă.
Tariful unui bilet, în orice direcție, este de 1,20 euro + TVA, la care se adaugă și costul SMS-ului trimis la 7458: 0,05 Euro + TVA în Orange și Telekom, gratuit în Vodafone și Digi, susține CFR Călători.
"Prin transmiterea unui SMS se poate cumpăra titlul de călătorie pentru o singură persoană, (bilet întreg). În urma transmiterii SMS-ului, călătorul va primi un mesaj SMS cu un link, la accesarea căruia se va deschide codul QR pentru verificare. La verificarea titlurilor de călătorie de către personalul feroviar, este obligatorie prezentarea mesajului SMS cu codul QR în vederea verificării titlului de călătorie SMS, a perioadei de valabilitate și a statusului (valabil sau expirat)", se arată într-un comunicat al CFR, citat de Antena 3 CNN.
Ce rute au fost modificate în noul Mers al Trenurilor 2023-2024
În noul plan de Mers al Trenurilor 2023-2024 vor circula zilnic în medie 1100 trenuri operate de CFR Călători.
Potrivit Observator News, în condițiile demarării lucrărilor de "Electrificare și reabilitare a liniei de cale ferată Cluj Napoca – Oradea – Episcopia Bihor", pentru a răspunde mai bine cerințelor și pentru menținerea relațiilor internaționale ce leagă principalele orașe din România cu Europa, CFR Călători a planificat trenuri pe rute modificate, astfel:
- Trenul internațional IR 75 "Claudiopolis", va circula în relația Budapesta Keleti – Cluj Napoca, având ramură trenul IR 76 în relația Simeria – Brașov;
- Trenul internațional IR 74 "Claudiopolis", va circula în relația Cluj Napoca – Budapesta Keleti, având ramură trenul IR 77 în relația Brașov – Simeria;
- Trenul internațional IR 346 "Dacia" în relația București Nord – Viena Hbf, va avea ramură trenul IR 404 în relația Cluj Napoca – Simeria;
- Trenul internațional IR 347 "Dacia" în relația Viena Hbf – București Nord, va avea ramură trenul IR 405 în relația Simeria – Cluj Napoca;
- Trenul internațional IR 366 "Harghita" Brașov – Budapesta Keleti, va circula pe ruta Brașov – Deda – Jibou – Carei – Valea Lui Mihai;
- Trenul internațional IR 367 "Harghita" Budapesta Keleti – Brașov, va circula pe ruta Valea Lui Mihai – Carei – Jibou – Deda – Brașov;
- Trenul internațional IR 406 "Corona" Brasov – Budapesta Keleti, va circula pe ruta Brașov – Deda – Jibou – Carei – Valea Lui Mihai;
- Trenul internațional IR 407 "Corona" Budapesta Keleti – Brașov, va circula pe ruta Valea Lui Mihai – Carei – Jibou – Deda – Brașov;
- Trenul internațional IR 686 "Someș" Viena – Baia Mare, va avea ramură trenul IR 1842 în relația Valea lui Mihai – Oradea;
- Trenul internațional IR 687 "Someș" Baia Mare – Viena, va avea ramură trenul IR 1841 în relația Oradea – Valea lui Mihai.